alexandrainst/scandi-wiki huggingface dataset:
Råte (band)

Råte er et norsk groove/progressivt metallband fra Oslo, Norge. Medlemmene er derimot fra ulike opphav. Lars Christian Angell (gitar/låtskriver) er fra Skjervøy i Nord-Troms, Stian Rostad (gitar/leads) er fra Hamar i Innlandet, Ole Jørgen Halle (trommer) er fra Lommedalen i Bærum, Eivind Handegard (vokal/tekstforfatter) er fra Bergen i Vestland og Clayton Gouin (bass/låtskriver) er fra Drumheller i provinsen Alberta.

Historie 
Bandet ble startet i 2016 av bandmedlemmene Lars Christian Angell (gitar) og Stian Rostad (gitar) mens de studerte ved Norges Miljø,-. og Biovitenskapelige Universitet i Ås. Senere samme året ble også studentene Ole Jørgen Halle (trommer) og Eivind Handegard (vokal) med i bandet. I 2017 ble bandet komplett da bassisten Clayton Gouin ble med. Musikken til Råte er preget av tunge gitarriff og intensiv tromming krydret opp med melodiske basslinjer.

Det instrumentale danner grunnlaget for hardtslående, nådeløs vokal som tråkker mellom growling og atmosfæriske, emosjonelle cleansekvenser. Bandet drar publikum inn med kombinasjoner av hardslående riffs, fengende refrenger og atmosfæriske mellomspill, før de dykker tilbake mot en rytmisk dommedagsfest. Råte tar sine mangfoldige inspirasjoner fra band som Lamb of God, Opeth, Metallica, Russian Circles og Dillinger Escape Plan.

Hele 2019 har vært et travelt år da Råte spilte flere konserter i Oslo og Ås, og etablerte seg som en blomstrende oppfølger til Oslo-musikkscenen, og ved å spore for deres kommende andre EP-utgivelse - "Lost in the Currents" som ble gitt ut desember 2019. I 2020 har bandet blitt signert av FAJo Music AS, og jobber for tiden med sin 3. EP.

Med sin første singel «Slaves to the Ecosphere» utgitt 22. juni 2018, var Råte rask med å følge opp med singlene «Docta Ignorantia» og «Glacier Castle». Den 17. januar 2019 ga Råte ut sin første EP «Oblivion's Grasp».

I desember 2019 ble den andre EP - "Lost in the Currents" gitt ut på alle digitale medier. I tillegg har bandet sluppet sin første offisielle musikkvideo til "This is where the Ocean Darkens" på YouTube i februar 2020.

I 2020 har en av låtene fra EP "Oblivion's Grasp" - "All for None" blitt brukt som soundtrack i filmen "Torden" (eng. "Mortal").

Diskografi

Singler 

 Slaves to the Ecosphere (2018) 
 Docta Ignorantia (2018) 
 Glacier Caste (2018)

EP 

 Lost in the Currents (2019)
 Oblivion's Grasp (2020)
 Where the Past and the Future Collide (2022)

Medlemmer 

 Ole Jørgen Halle - Trommer
 Lars Christian Angell - Gitar
 Stian Rostad - Gitar
 Eivind Handegard - Vokal
 Clayton Gouin - Bass

Referanser 



Eksterne lenker 

 Råte på Spotify
 Råte på iTunes
 Råte på Instagram
 Råte på Facebook
 Råte på YouTube
 Råte på Deezer

Band etablert i 2016
Norske metalcore-band
Tesla Model Y

Tesla Model Y er en kompakt elbil fabrikkert av elbilprodusenten Tesla. Bilen ble avduket i oktober 2019, og startet produksjonen fra Tesla sin Fremont fabrikk i januar 2020. 

Model Y ble først distribuert til det amerikanske markedet, før bilen omsider kom til Norge i August 2021 fra Teslas fabrikk i Shanghai, Kina. Den første måneden på markedet ble bilen den mest solgte i Norge med 1309 enheter. Det første kvartalet på markedet ble det solgt 4873 av Tesla Model Y i Norge.

Tesla produserer foreløpig den europeiske versjonen av Model Y ved Giga Shanghai, men det er ventet at dette vil endre seg etter den europeiske fabrikken "Giga Berlin" starter produksjonen mot slutten av 2021.

Model Y er 4,75 meter lang, 1,92 meter bred (uten speil) og 1,62 meter høy.

Referanser

Model Y
Elbiler
Bilmodeller introdusert i 2019
Linn Aakre

Linn Margrethe Flaen Aakre (født 10. august 1996) er en norsk ishockeyspiller. Hun spiller for  Storhamar Damer siden 2019, og på Norges kvinnelandslag i ishockey. Hun har også spilt for Jordal Ishockeyklubb, VIF Damer (2013-2019) og Grüner Allianseidrettslag (2019-2022).

Aakre er fra Årnes og har Nes IK som moderklubb.

Referanser

Eksterne lenker 
 

Norske ishockeyspillere
Ishockeyspillere for Storhamar Hockey
Ishockeyspillere for Grüner Allianseidrettslag
Ishockeyspillere for Nes IK‎
Ishockeyspillere for Jordal
Ishockeyspillere for Vålerenga
Personer fra Nes kommune i Akershus
Britt Kristoffersen

Britt Helen Kristoffersen (født i 1981) er en norsk lokalpolitiker fra Leirvåg i Hamarøy som representerer Senterpartiet. Kristoffersen ble i 2019 valgt til ordfører i Hamarøy. Hun ble den første ordføreren i kommunen etter sammenslåingen med Tysfjords sørside.

Referanser 

Ordførere i Hamarøy
Sp-ordførere i Nordland
Ingvald Sørensen

Ingvald Sørensen (født i 1937) er en norsk lokalpolitiker fra Hamarøy i Nordland som representerer Arbeiderpartiet. Sørensen var Hamarøys 24. ordfører, og hadde vervet i to perioder fra 1. januar 1984.

Referanser 

Ordførere i Hamarøy
Ap-ordførere i Nordland
Klára Ulrichová

Klára Ulrichová (født 14. mai 2004) er en tsjekkisk skihopper, som representerer klubben TJ Dukla Frenstat pod Radhostem. Hun trenes av Jaroslav Sakala.

Idrettskarriere

Sesongen 2019/20 
Ulrichová deltok i Kontinentalcupen i skihopping 2019/20, denne er todelt i sommerhopping og vinterhopping. I sommerhoppingen endte hun på 38.-plass med 48 poeng. 

Hun representerte Tsjekkia under Vinter-OL for ungdom 2020. Der kom hun på 8.-plass i skihopping i jenteklassen. Anna Sjpynjova fra Russland vant denne konkurransen.

Under Vinter-OL 2022 i Beijing, ble hun nummer 33 i normalbakkerennet.

Referanser

Eksterne lenker 
 
 
  Profil hos Vinter-OL for ungdom 2020 

Tsjekkiske skihoppere
Deltakere under Vinter-OL for ungdom 2020
Deltakere under Ski-VM 2021
Deltakere for Tsjekkia under Vinter-OL 2022
Skihoppere under Vinter-OL 2022
Wellcome Trust

The Wellcome Trust er en ideell forskningsstiftelse i Storbritannia. Stiftelsen ble grunnlagt i 1936 på bakgrunn av testamentert av farmasi-magnaten Sir Henry Wellcome for å finansiere forskning for å forbedre menneskers helse. Stiftelsen disponerer overskuddet til Wellcome Foundation. I desember 2018 var verdrien av stiftelsens investeringer verd mer enn 25.9 milliarder pund. 

Stiftelsen har hovedkvarter i London.

Historie
Sir Henry Wellcome ble født i USA i 1853. 1880 flyttet han til Storbritannia og grunnla en farmasøytisk bedrift som snart ble et multinasjonalt foretak. Wellcome testamenterte bedriftens aksjeverdi til en ideel stiftelse, Wellcome Foundation. Overskuddet fra denne skulle brukes, av Wellcome Trust, til å fremme medisinsk forskning og medisinsk historie.

Fra 1952 til 1986 økte omsetningen hos Wellcome Foundation fra 10 millioner britiske pund til mer enn £500 millioner og Wellcome Trust fordelte i 1985 26,5 millioner pund per år.

I 1986 ble Wellcome Foundation børsnotert. Etter aksjeslag og to fusjoner fikk Wellcome Trust sin egen portefølje, som også gikk utenfor medisinsk teknologi, og i 2019 var dem blitt på 26,8 milliarder pund.

Forskning
Stiftelsen har investert blant annet i "Cancer Genome Project" som forsøker å kartlegge variasjonene i kreftutvikling. "Diamond Light Source", som gjør det mulig å studere proteinstrukturer ved bruk av synkrotronstråling, og "The Ebola Emergency Initiative" som leter etter midler mot Ebola. "The Human Cell Atlas" er et prosjekt som har som mål å kartlegge alle menneskekroppens celler. 

Wellcome Trust støtter en rekke forskningsinstitutter og har egne PhD-programmer.

Fra 2017 har de også støttet CEPI  som jobber med utvikling av vaksiner mot smittsommer sykdommer, som MERS, Lassafeber og COVID-19.

Referanser

Britiske organisasjoner
Etableringer i 1936
Forskningsorganisasjoner
Jiří Konvalinka

Jiří Konvalinka (født 27. november 2004) er en tsjekkisk skihopper, som representerer klubben Ski club Harrachov. Han trenes av Ludek Sablatura.

Idrettskarriere

Sesongen 2019/20 
Konvalinka representerte Tsjekkia under Vinter-OL for ungdom 2020. Der kom han på 11.-plass i skihopping i gutteklassen. Marco Wörgötter fra Østerrike vant denne klassen. I mikskonkurransen i hopp kom Tsjekkia på åttendeplass.

Han deltok også på Tsjekkias lag som kom på sjetteplass i mikskonkurransen i kombinert.

Referanser

Eksterne lenker 
 
  Profil hos Vinter-OL for ungdom 2020 

Tsjekkiske skihoppere
Tsjekkiske kombinertløpere
Deltakere under Vinter-OL for ungdom 2020
Heihornet

Heihornet er en fjelltopp i Stranda kommune. Fjellet er 1033 moh.

                   
                                      

Fjell i Stranda kommune
Liste over sesonger av 71° nord – Norges tøffeste kjendis

Liste over sesonger av 71° nord – Norges tøffeste kjendis er en oversikt over kjendisutgavene til den norske realityserien 71° nord. Disse utgavene har blitt sendt med undertittelen Norges tøffeste kjendis. Listen inkluderer en kortfattet oversikt over deltakerne og deres plasseringer, samt diverse fakta vedrørende de ulike sesongene. Kjendisversjonene har blitt sendt siden 2010 og har gått parallelt med de ordinære sesongene, som er nærmere beskrevet i Liste over sesonger av 71° nord (ordinærutgavene). 

I motsetning til vinnerne i den ordinære serien så må kjendisvinnerne betale skatt av premien. 

Kjenningsmelodi er ved Bacteria.

Sesong 1 (2010)

Sesong 2 (2011)

Sesong 3 (2012)

Sesong 4 (2013)

Sesong 5 (2014)

Sesong 6 (2015)

Sesong 7 (2016)

Sesong 8 (2017)

Sesong 9 (2018)

Sesong 10 (2019)

Sesong 11 (2020)

Sesong 12 (2021)

Sesong 13 (2021)

Sesong 14 (2022)

Fotnoter

Referanser 

71° nord 2
71˚ nord
Emma Ribom

Emma Ribom (født 29. november 1997) er en svensk langrennsløper, som representerer Piteå Elit og vant Ungdomsvasan i 2013.

Hun gikk førsteetappen for det svenske stafettlaget som tok gull under Junior-VM på ski 2016 i Râșnov, på lag med Ebba Andersson, Elina Rönnlund og Jenny Solin.

Under U23-VM på ski 2020 i Râșnov tok hun medalje i alle de individuelle øvelsene. Først gull på sprinten i fri teknikk, foran landskvinnen Johanna Hagström og amerikanske Julia Kern. To dager senere tok hun bronse på 10 km klassisk, bak landskvinnen Ebba Andersson og norske Marte Mæhlum Johansen. Hun avsluttet mesterskapet med en ny bronse på 15 km fristil, bak svenskene Ebba Andersson og Moa Lundgren.

Eksterne lenker 
 

Svenske langrennsløpere
Juniorverdensmestere i langrenn
U23-verdensmestere i langrenn
Deltakere under Ski-VM 2021
Deltakere for Sverige under Vinter-OL 2022
Langrennsløpere under Vinter-OL 2022
Kjetil Haga

Kjetil Haga (født 16. juli 1967) er en norsk teolog og lektor, fra 2019 generalsekretær i Blå Kors Norge.

Bakgrunn og virke 
Haga har sin presteutdannelse fra MF vitenskapelig høyskole i Oslo, eksamensår 1994. I tillegg har han en mastergrad i organisasjon og ledelse og videreutdannelse i arbeidsrett.

Kjetil Haga arbeidet i perioden 2017-2019 som domprost og som fungerende biskop i Tunsberg bispedømme. Han har siden 2019 også hatt en bistilling som førstelektor II i organisasjon og ledelse ved MF vitenskapelige høyskole.  Haga ble ansatt som generalsekretær i Blå Kors Norge i 2019. Han etterfulgte da Jan Elverum som hadde hatt stillingen siden 2011. Kjetil Haga var i to korte perioder i 2019 både konstituert generalsekretær og divisjonsdirektør i Blå Kors.

Kjetil Hagas yrkeserfaring:

 Ungdomsprest, Voie menighet (1994-1997)
 Prest, Råde menighet (1997-2003)
 Daglig leder, Norges KFUK-KFUM i Østfold (2003-2008)
 Kirkefagsjef, Borg bispedømme (2008-2012)
 Spesialrådgiver, Sykehuset i Østfold (2012-2014)
 Stedfortredende forhandlingssjef, Sykehuset i Østfold (2015)
 Økonomi- og oppfølgingssjef, Sykehuset i Østfold (2015-2017)

Referanser

Eksterne lenker 
 Presentasjon på Blå Kors' nettsider 

Norske lutherske prester
Romerike tingrett

Romerike tingrett var en domstol i Norge som ble vedtatt opprettet i februar 2020. I forbindelse med domstolsreformen i 2021 ble domstolen slått sammen med Glåmdal tingrett til nye Romerike og Glåmdal tingrett.

Domstolen var en sammenslåing av to tingretter i Eidsivating lagdømme: Nedre Romerike tingrett og Øvre Romerike tingrett. Sammenslåingsprosessen var resultatet av et lokalt initiativ.

Romerike tingrett dekket kommunene Eidsvoll, Ullensaker, Nannestad, Hurdal, Nes, Rælingen, Lørenskog, Nittedal, Gjerdrum, Aurskog-Høland og Lillestrøm. Domstolen hadde sete på Eidsvoll og Lillestrøm.

Referanser

Eksterne lenker
 

Tingretter i Norge
Yuna Kasai

Yuna Kasai (født 4. februar 2004) er en japansk skihopper som representerer klubben Tokai Sapporo high school. Hun trenes av Satoshi Mori.

Idrettskarriere

Sesongen 2019/20 
Hun representerte Japan under Vinter-OL for ungdom 2020. I den individuelle konkurransen kom hun på sjetteplass. Anna Sjpynjova fra Russland vant denne øvelsen. Hun deltok ikke i lagkonkurransen for mikslag.

Referanser

Eksterne lenker 
 
  Profil hos Vinter-OL for ungdom 2020  

Japanske skihoppere
Deltakere under Vinter-OL for ungdom 2020
Deltakere under Ski-VM 2021
Yan Couto

Yan Bueno Couto (født 3. juni 2002) er en brasiliansk fotballspiller som spiller for den spanske klubben , på lån fra den engeslske klubben Manchester City FC.

Referanser

Eksterne lenker 
 

Brasilianske fotballspillere
Fotballspillere for Coritiba Foot Ball Club
Fotballspillere for Manchester City FC
Fotballspillere for Girona FC
Fotballspillere for SC Braga
Tochi Chukwuani

Tochi Phil Chukwuani (født 24. mars 2003) er en dansk fotballspiller som spiller for FC Nordsjælland.

Referanser

Eksterne lenker 
 

Danske fotballspillere
Fotballspillere for FC Nordsjælland
Rainer Woelki

Rainer Maria Woelki (født 18. august 1956 i Köln i Vest-Tyskland) er en tysk kardinal. Han har vært erkebiskop av Köln siden sin installasjon der den 20. september 2014. Han var før det erkebiskop av Berlin.

Hans slektsbakgrunn er fra Frauenburg i den katolske område Ermeland i det ellers overveiende lutherske Østpreussen, hvorfra hans foreldre ble fordrevet etter annen verdenskrig i 1945.

Han ble kreert til kardinal 18. februar 2012, med San Giovanni Maria Vianney som tittelkirke.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819 Kardinal Giacomo Filippo Fransoni (1770-1837) *1819
 Kardinal Antonio Saverio De Luca (1805-1883) *1845
 Erkebiskop Gregor (Leonhard Andreas) von Scherr, O.S.B. (1804-1877) *1856
 Erkebiskop Friedrich Josef von Schreiber (1819-1890) *1875
 Erkebiskop Franz Joseph von Stein (1832-1909) *1879
 Erkebiskop Joseph von Schork (1829-1905) *1891
 Biskop Ferdinand von Schlör (1839-1924) *1898
 Erkebiskop Johann Jakob von Hauck (1861-1943) *1912
 Erkebiskop Joseph Otto Kolb (1881-1955) *1935
 Kardinal Julius August Döpfner (1913-1976) *1948
 Kardinal Alfred Bengsch (1921-1979) *1959
 Biskop Hugo Aufderbeck (1909-1981) *1962
 Kardinal Joachim Meisner (1933-2017) *1975
 Kardinal Rainer Maria Woelki'' (1956-) *2003

Referanser

Tyske katolske biskoper
Linjen Rebiba
Tyske kardinaler
Personer fra Köln
Trond Birkeland

Trond Birkeland (født 1969) er en tidligere norsk amatørbokser. Birkeland representerte Bergen Sparta, og konkurrerte i både i 63,5-kilosklassen, 67-kilosklassen og 71-kilosklassen.

Bokser 
Trond Birkeland startet å bokse i november 1984. Han tok en sølvmedalje i senior-NM i 1989; i dette mesterskapet fikk han dessuten prisen for «Beste fair play-bokser» i mesterskapet.

Han ble kåret til årets bokser samme år i Bergen Sparta; Sparta ble kåret som beste bokseklubb i senior-NM samme år.

Han ble ranket som beste juniorbokser i Norge i 1988 (tapte knepent 3-2 mot Ole Klemetsen i en juniorkamp året før), og tok sølv i senior-NM i 1989.

Han møtte den russiske mester Leonid Bronnikov i Haukelandshallen i ti-årets største boksestevne i Bergen (Landskamp Norge-Russland), i neste hovedkamp. Ole Klemetsen bokset i hovedkampen i samme stevne.

Leonid Bronnikov bokset i finale USSR Sovjetsamvelde tidligere i 1986 sesongen noen år før han møtte Trond Birkeland. Han møtte Kosty Tsyu tidligere i sesongen i USSR championship i en jevn kamp, rett før han møtte Trond Birkeland. Kosty hadde da tatt 3. plass i VM, og vant noen år senere både VM-gull og OL-gull i Sydney i 1991 som eneste russer. Trond Birkeland ledet kampen; ifølge Bergens Arbeiderblad hadde han kontroll over sin langt mer erfarne motstander frem til slutten av andre runde, da han ble slått ut på knock-out. Karrieren til Birkeland endte der.

Året etter at han møtte Birkeland bokset Leonid Bronnikov en kamp mot Shane Mosley, som på sin side hadde møtte Floyd Mayweather i ringen senere i karrieren i en stor tittelkamp. Shane Mosley hadde på det tidspunktet en sølvmedalje i junior-VM som beste resultat, da han møtte Leonid.(En jevn kamp, en dommer mente uavjort))

Birkeland ble kåret til årets bokser i Bergen Sparta i 1989; Sparta ble også kåret til Norges beste bokseklubb i senior-NM i 1989. Trond Birkeland hadde flere landskamper for Norge.

Sjakkspiller 
Trond Birkeland fikk på nytt mye medieomtale i 2009 etter at han deltok i NM i sjakk i Haukelandshallen 20 år etter at han tapte mot Bronnikov i boksing i samme idrettshall. I sjakk-NM vant Birkeland over den høyest ratede i klassen sin. I tidligere norgesmesterskap hadde han konkurrert i klasse 4, men i Haukelandshallen i 2009 konkurrerte han i klasse 1, etter sterke prestasjoner forut for mesterskapet:

Referanser 

Fødsler i 1969
Norske boksere
Mario Party (videospill)

Mario Party er et selskapsspill, utviklet av Hudson Soft og utgitt av Nintendo til Nintendo 64. Spillet ble utgitt i desember 1998 i Japan, og i februar og mars året etter i Nord-Amerika og Europa. Det er det første spillet i Mario Party-serien og ble etterfulgt av Mario Party 2 i 1999.

Mario Party har seks spillbare figurer og er presentert som et tradisjonelt brettspill. Målsettingen i spillet er å samle stjerner innen den fastsatte mengden turer, og vinneren er den figuren med flest stjerner når spillet er over. Stjernene kan kjøpes med mynter, som kan vinnes ved å delta minispill, som spilles en gang på slutten av hver tur.

I Mario Party krever noen av minispillene at spillerne roterer den analoge stikken på Nintendo 64-kontrollen så fort de klarer. Enkelte spillere skal angivelig ha fått blemmer, brennmerker og kuttskader på hendene av å rotere den analoge stikken, ved å bruke håndflatene i stedet for tomlene. Denne bruken av den analoge stikken i minispillene ble nedtonet i framtidige Mario Party-spill og Nintendo har ikke gjenutgitt det første spillet i serien gjennom Virtual Console, men hoppet i stedet over til Mario Party 2, både på Wii og Wii U.

Det er seks spillbare karakterer i spillet: Mario, Luigi, Prinsesse Peach, Yoshi, Wario og Donkey Kong. I spillets historie diskuterer Mario og vennene hans om hvem som egentlig er «Super Star» blant dem - en figur som hele verden kan stole på. For å avgjøre diskusjonen, velger alle sammen å legge ut på eventyr for å avgjøre hvilken av dem som er mest verdig å få tittelen. Målet med Mario Party er å samle flest stjerner innenfor den tildelte antall svinger. Stjerner kan også kjøpes fra Toad med mynter, som kan opptjenes gjennom et utvalg fra et av over 50 mini-spill som kan spilles en gang på slutten av hver sving. Den første spilleren starter en sving ved å kaste en terning som bestemmer hvor mange hopp de kan gå videre på brettet, alt fra 1 til 10 hopp.

Vanlige blå eller røde området på brettet fører til at spilleren kan vinne eller miste opp til tre mynter. Etter at alle spillerne har gjort hver sin bevegelse på brettet, startes et mini-spill. Typen mini-spill som skal spilles bestemmes ut fra fargen på området som hver spiller har landet på. Spillere som har landet på et grønt område blir tilfeldig tildelt blå eller rød status før mini-spillet velges. Vinneren av ett gitt mini-spill skal motta mynter, men taperen mister mynter. Vinneren av hele spillet, kan få tittelen Super Star, som blir bestemt av antall mynter og stjerner samlet av hver spiller. Hvis to eller flere spillere har anskaffet like mye mynter og stjerner, skal vinneren bli bestemt med et terningkast.

Referanser

Eksterne lenker 

Mario Party
Nintendo 64-spill
Videospill fra 1998
Videospill utviklet i Japan
Richard Lund

Olof Richard Lund (født 10. juli 1885 i Göteborg i Sverige, død 27. september 1960 i Mölndal i Sverige) var en svensk skuespiller.

Filmer (utvalg) 

1913 – Livets konflikter
1913 – Lady Marions sommerflirt (Lady Marions sommarflirt)
1913 – Ingeborg Holm
1913 – Grænsefolket (Gränsfolken)
1914 – Presten (Prästen)
1916 – Havsgamar 
1916 – Balletprimadonnaen (Balettprimadonnan) 
1917 – Sin egen lykkes smed (Envar sin egen lyckas smed)
1919 – Hr. Arnes Penger (Herr Arnes pengar)
1920 – Klostret i Sendomir
1929 – Konstgjorda Svensson 
1935 – Under falsk flagg
1935 – Valborgsmässoafton 
1937 – Gøi på landet (Pensionat Paradiset)
1939 – Valfångare 
1939 – Landstormens lille lotte (Landstormens lilla Lotta)
1941 – Lærerinne på vift (Lärarinna på vift)
1943 – Det brenner en ild (Det brinner en eld)

Referanser

Eksterne lenker 
 

Svenske skuespillere
VM i cricket 1996

VM i cricket 1996 (verdensmesterskapet i cricket) ble arrangert i India, Pakistan og på Sri Lanka i 1996.

Sluttspill

Referanser 

VM i cricket
Internasjonale mesterskap i India
Internasjonale mesterskap i Pakistan
Internasjonale mesterskap på Sri Lanka
Internasjonale mesterskap i 1996
Sport i India i 1996
Sport i Pakistan i 1996
Sport på Sri Lanka i 1996
Herborg Idland

Herborg Idland (født 12. juli 2003) er en norsk skiskytter som representerer klubben Figgjo IL.

Idrettskarriere

Sesongen 2018/19 
Idland vant normaldistansen i J16-klassen under Hovedlandsrennet 2019.

Sesongen 2019/20 
I september 2019 deltok hun i Norgesmesterskapet i rulleskiskyting 2019, og kom der på fjerdeplass på sprinten i K17-klassen.

Hun representerte Norge under Vinter-OL for ungdom 2020. Der kom hun på 31.-plass sprinten og 54.-plass på 10 km individuelt.

Bakgrunn 
Idland er oppvokst på Figgjo i Sandnes. Idland gikk hun et år på idrettslinja på Sandnes Vidergående, før hun flyttet til Geilo.

Referanser

Eksterne lenker 
 
  Profil hos Vinter-OL for ungdom 2020 

Norske skiskyttere
Deltakere under Vinter-OL for ungdom 2020